बहस अउर तर्क के श्रृंखला के बाद मौजूदा सरकार आखिर में सीधा सब्सिडी के खराबी के एहसास कइलस अउर सीधा नकद हस्तांतरण के लागू करे खातिर आपन इरादा के घोषणा कइलस. एकरा में कवनो शक नइखे कि सब्सिडी हमेशा अउर शायदे ही कवनो अपना असली लाभार्थियन तक पहुंचल होखे. हमेशा देखल जाला कि सब्सिडी निर्धारित सीमा के नीचे वालन खातिर होखेला अउर ओकर लाभ उनका मिलेला जे तय सीमा के शीर्ष पऽ होखे. एह तरे, आम भारतीयन से कर के रूप में एकत्र धन के लाभ उनका के नइखे मिल पा रहल जेकरा खातिर जुटावल गइल रहे बलुक ऊ धन अपरोक्ष रूप से अमीरन के खजाना में पहुंच जात बा.
आखिरकार, पिरामिड के नीचे के आकार के काफी बढ़ा दीहल गइल बा अउर जवन कबो सफल नइखे भइल. कइगो आर्थिक उपाय के बावजूद अमीर अउर गरीब के बीच के खाई के पाटल नइखे जा सकल. चाहे उर्वरक सब्सिडी होखे, गैस सब्सिडी होखे चाहे तेल सब्सिडी, एह सेवा के लाभ पहिले उनका के मिलत बा जे लोग सक्षम अउर अमीर वर्ग के रहे. संघर्ष कऽ रहल वंचितन के एकर मामूली लाभ मिल पावेला!
नीति-निर्धारण के छह दशक के बाद नीति-निर्माता वैश्विक स्तर पऽ जांचल-परखल प्रत्यक्ष नकद हस्तांतरण योजना के अपनवलन. कवनो संदेह नइखे कि ई योजना वर्तमान में प्रचलित सब्सिडी योजना के तुलना में हजार गुना बेहतर बा. कम से कम करदाता के भुगतान कइल गइल राशि ओह परिवारन तक पहुंच जाई, जवना खातिर करोड़ों भारतीय हर साल कर के भुगतान करत बाड़े.
अगर वैश्विक उदाहरण पऽ गौर कइल जाव तऽ, कइगो देश में नकद हस्तांतरण से आपन लक्षित वर्ग के सीधा लाभ पहुंचावे में मदद मिलल बा. उदाहरण खातिर सियरा लियोन में किसान के कृषि उपकरण अउर अनाज के खरीद खातिर नकद हस्तांतरण के माध्यम से सहायता दीहल गइल अउर एगो बड़ बदलाव आइल.
बाकिर, देखे में आ रहल बा कि नीति के बेहतर कार्यान्वयन खातिर अबहीं बहुत कुछ करे के जरूरत बा. सबसे पहिले, अबहीं सैकडऩ गांवन में बैंकिंग सुविधा उपलब्ध नइखे. ताजा जनगणना के मोताबिक खाली 60 फीसदी लोग बैंकिंग सेवा के उपयोग कइले बा. फेर भी, ग्रामीण आबादी के 60 फीसदी से जादा लोगन के बैंक खाते नइखे अउर खाली 25 फीसदी ग्रामीण ऋण सुविधा के लाभ उठावे खातिर बैंकन के उपयोग करत हवें. एही तरे के एगो अंधकारमय परिदृश्य में बैंक स्थानान्तरण के माध्यम से सीधा नकद हस्तांतरण औंधा मुंह गिर जाई.
नीति-निर्मातन के एह योजना के शुरू करे के साथे ई सुनिश्चत करे के जरूरत बा कि कवनो एगो बैंक हर गांव के लोगन के बैंकिंग प्रणाली के दायरा में लावे के जिम्मेदारी उठावे. एकरा अलावा अबहीं सगरी लोग खातिर बैंक खाता खोले के एगो बड़हन काम करे के बा अउर एकरा से पहिले उनका प्रासंगिक दस्तावेजन (पढ़ी: पहचान साक्ष्य) के उपलब्ध करावे के बा. एकरा अलावा कइगो चैनल के माध्यम से हर गांव के बैंकिंग के लाभ के बारे में शिक्षित कइल जाई अउर एह तरे से 'वित्तीय समावेशनÓ के अवधारणा के साकार कइल जा सकी. सीधा नकद हस्तांतरण के साथे अगिला मुद्दा नकदी के सही उपयोग के बा.
गांव के घरन में अधिकांशत: पुरुष प्रभुत्व बा. सरल शब्दन में कहीं तऽ परिवार में वित्तीय निर्णय पऽ पुरुष के एकमात्र मालिकाना हक बा. ई ना खाली लिंग भेदभाव के बढ़ाई बलुक ई नकदी हस्तांतरण के उद्देश्य के काफी हद तक प्रभावित करी. ई व्यापक रूप से देखल गइल बा कि पुरुष अगर कैश हैंडलिंग करिहें तऽ महिला के तुलना में ओकर ज्ाादा दुरुपयोग होई. इहां तक कि नरेगा योजना में श्रमिकन के मिले वाला नकदी के उपयोग महिला जहवां घरेलू काम में करत बाड़ी ओहिजे पुरुष अधिक से अधिक उपयोग शराब अउर तंबाकू खातिर करेलन.
मलावी के एगो रोचक ममिला ('गरीब के विकास के संदर्भ में नकद हस्तांतरणÓ शीर्षक से एगो समाचार पत्र में प्रकाशित कइल बा) में ई मिलल कि मक्का के कीमतन में असाधारण वृद्धि से सत्र 2001- 2002 के दौरान नकद हस्तांतरण के मूल्य के कम आंका गइल रहे. मई 2001 में मासिक नकदी हस्तांतरण से 70 किलो मक्का के खरीद भइल, बाकिर फरवरी 2002 में एह राशि से खाली 16 किलो मक्का मिलल. एकर एगो सामान्य सबक ई बा कि आर्थिक अस्थिरता से निपटे के व्यापक उपायन के अभाव में नकद हस्तांतरण के अपर्याप्त होखे के संभावना बा. एह धनराशि के इस्तेमाल असामाजिक अउर गैर जरूरी उद्देश्यन खातिर कइल जाए के बड़हन संभावना बा. ई शराबखोरी अउर घरेलू हिंसा के दोसर रूप के भी जन्म दे सकत बा. हालांकि ई योजना काफी आशाजनक लउकत बिया, बाकिर एकरा में अबहियों कइगो कमी बा.
बैंकिंग प्रणाली के विस्तार अउर वित्तीय समावेश बढ़ावे के साथे-साथे, नीति-निर्मातन के पइसा के न्यायिक उपयोग सुनिश्चित करे खातिर मसौदा तइयार करावे के जरूरत बा. शुरूआती तौर पऽ नकदी के डेबिट कार्ड के रूप में वितरित कइल जा सकत बा जवना से खाली अधिकृत दुकान सब पऽ सूचीबद्ध वस्तुअन के खरीदल जा सकी. एह से दूगो उद्देश्यन के पूर्ति होई. व्यापारियन के कीमत बढ़ावे से रोकल जाई अउर डमी लेन-देन पऽ नियंत्रण राखल जाई. एकरा अलावा कूपन जइसन चीज भी जारी कइल जा सकत बा जवन कवनो दुकान पऽ वचन नोट (मुद्रा के बदला में, सोडेक्सो पास के तरे) के रूप में इस्तेमाल कइल जा सकत बा.
एह दूनो उपाय के सर्वथा कारगर तऽ नइखे कहल जा सकत, बाकिर एह से धन के दुरुपयोग रोके के अलावा सरकार के नीति के बेहतर बनावे के साथे बचत अउर उचित निवेश के महत्व के बारे में लोगन के शिक्षित करे खातिर अउर समय उपलब्ध करावल जा सकी.
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva